Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
Annika Kukkonen
Kukkonen edustaa kaudella 2016 Ruotsin Damallsvenskanissa pelaavaa Djurgårdens IF:ää. Aiemmin hän on edustanut Ruotsissa LdB FC Malmöä, kaudella 2012 Djurgårdens IF:ää, kausina 2013 ja 2015 Sunnanå SK:ta sekä kaudella 2014 KIF Örebrota. Hän on Helsingin Jalkapalloklubin kasvatti. Kukkonen on voittanut HJK:ssa Suomen Cupin 2007, 2008 ja 2010 sekä Liigacupin 2009. Malmössä hän voitti Ruotsin mestaruuden kaudella 2011.